Diari Oficial de la Generalitat Valenciana


Sumari del DOGV 7771, del 29-04-2016 (2016/2971)

RESOLUCIÓ de 21 d'abril de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica la Resolució de 29 d'octubre de 2014, de delegació de determinades competències en òrgans d'aquesta conselleria i en altres òrgans de l'Administració del Consell.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7771

Data del DOGV
:   29-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2971


Data del document
:   21-04-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 21 d'abril de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica la Resolució de 29 d'octubre de 2014, de delegació de determinades competències en òrgans d'aquesta conselleria i en altres òrgans de l'Administració del Consell. [2016/2971]  
La recent posada en funcionament de l'Institut Valencià d'Administració Tributària per mitjà de l'Ordre 4/2015, de 28 de desembre, de la Conselleria d'Hisenda i Model Econòmic, creat per mitjà de l'article 54 de la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat, d'acord amb el que estableix l'article 69 de l'Estatut d'Autonomia de la Comunitat Valenciana, ha posat de manifest la necessitat d'ampliar la delegació de les competències que té la consellera de Justícia, Administració Pública, Reformes Democràtiques i Llibertats Públiques, a fi d'aconseguir una major celeritat, economia i agilitat en la tramitació d'expedients que redunde en la millora de qualitat en la prestació de funcions que té assignades la Conselleria de Justícia, Administració Pública, Reformes Democràtiques i Llibertats Públiques.  
  
Per això, de conformitat amb el que estableix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les atribucions conferides en els articles 28 i 63 de la Llei 5/1983, de 30 de desembre, del Consell, resolc:  
  
Article únic  
Modificació de la Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'aquesta conselleria i en altres òrgans de l'Administració del Consell.  
  
Es modifica l'article 14, apartat primer lletra b que queda redactat de la manera següent  
  
«Article 14. Delegacions relatives a formalització i cessament de contractes de duració determinada.  
1. Delegar, en els òrgans de l'administració de la Generalitat que s'assenyalen, la formalització dels contractes laborals de duració determinada i cessaments, produïts com a conseqüència de la finalització d'aquests:  
a) Les persones titulars de les sotssecretaries de les conselleries, a excepció dels supòsits previstos en l'article 13, respecte als contractes que es formalitzen en l'àmbit de les seues respectives conselleries.  
b) Les persones titulars de l'Institut Valencià de la Joventut, l'Institut Valencià d'Investigacions Agràries, l'Institut Cartogràfic, l'Institut Valencià de Seguretat i Salut en el Treball, l'Agència València de Foment i Garantia Agrària, el SERVEF i l'Institut Valencià de l'Administració Tributària, i en general dels distints organismes autònoms de la Generalitat, respecte dels contractes que es formalitzen en els seus respectius àmbits.»  
  
  
DISPOSICIÓ FINAL  
  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 21 d'abril de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.